บาทเปิด 32.74 บาทต่อดอลลาร์ อ่อนค่า
เงินบาทเปิดตลาด 32.74 บาทต่อดอลลาร์ กลับมาอ่อนค่า ตามภูมิภาค แนวโน้มผันผวน ให้กรอบ 32.60-32.85 บาทต่อดอลลาร์
2 มี.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.74 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.55 บาท/ดอลลาร์ เคลื่อนไหวในทิศทางเดียวกับภูมิภาคและตลาดโลกเนื่องจากดอลลาร์แข็งค่า หลังมีแรงกด ดันจากสถานการณ์ยูเครนที่มีความตึงเครียดมากยิ่งขึ้น ขณะที่ราคาสินค้าโภคภัณฑ์ปรับตัวเพิ่มสูงขึ้น ทั้งน้ำมัน และทองคำ"บาทอ่อนค่าจากเย็นวานนี้ไปมาก เนื่องจากได้รับแรงกดดันจากสถานการณ์ยูเครนที่ยังไม่มีสัญญาณบวก ทิศทางบาทวันนี้น่าจะผันผวน" นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.60 - 32.85 บาท/ดอลลาร์นอกจากนี้ยังประเด็นสำคัญที่ตลาดติดตามคือ ถ้อยแถลงของประธานธนาคารกลางสหรัฐ (เฟด) ต่อสภาคองเกรส